Атырау облысы,Мақат ауданы

Мақат поселкесі

Х.Санбаев атындағы орта мектебі

Шағын топ тәрбиешісі:Габдуллина Толғанай  
Білім саласы:Шығармашылық.  
Ұйымдастырылған оқу іс-әрекеті:Мүсіндеу.  
Тақырыбы:Күз сыйы.  
Мақсаты:Балаларды күз мезгілінің ерекшеліктерімен таныстыру.  
Білімділігі:Олардың талабын арттыра отырып,көкөністер мен жемістерді ажырата білуге баулу.  
Дамытушылығы:Мүсіндеу әдістерін пысықтау,шығармашылық қабілеттерін дамыту.  
Тәрбиелігі:Ермексаздың түсіне қарай еркін қолдану арқылы көкөніс жемістердің мүсінін жасауды үйрету,және ұқыптылыққа тәрбиелеу.  
Көрнекілігі:Күздің көрінісі ,жеміс пен көкөністердің суреттері мукляждар.  
Әдіс-тәсілі:Түсіндіру көрсету,сұрақ-жауап,сергіту сәті,қорытындылау.

|  |  |  |
| --- | --- | --- |
| Оқу іс-әрекет кезеңдері. | Тәрбиешінің іс-әрекеті. | Балалардың іс-әрекеті. |
| Мотивациялық қозғаушылық. | -Балалар бізге қонаққа апайлар келіп отыр.Біз осы келген қонақтармен амандасып алайық. Шаттық шеңбері: Күннің көзі ашылды, Көкке шуақ шашылды, Құтты қонақ келіпті, Төрімізге еніпті, Ал қанекей бәріміз Сәлем дейік үлкенге. -Сәлематсыздарма апайлар. Енді балалар оқу іс-әрекетімізді бастамас бұрын осы келіп отырған қонақтарға қуанышымызды білдірейік. -Бізбен бірге бар әлем, Қуанады балаша. Қуанышқа бөленген, Өмір қандай тамаша. | Балалар шаттық шеңбері арқылы апайлармен амандасады.  Балалар өлең жолдарын қайталайды. |
| Ұйымдастырушылық ізденістік. | Жалпы балалар қазір жылдың қай мезгілі екен? -Күз айларын атайық? Балалар неге күз мезгілі деп ойлайсыңдар? Дұрыс балалар күз мезгілінің ерекшеліктерін жақсы атаңдыңдар? Енді сендер апта атауларын білесіңдерме? -Дұрыс бүгін бейсенбі екен. Балалар кім маған күз туралы тақпақ айтады? -«Күз»туралы тақпақ. Түсіп жатыр аулада, Ағаштардан жапырақ. Алтын күзім келдіңбе? Сарғайыпты жапырақ.  Жемісті мол теретін, «Күз»дос біздермен Бәрін тауцып беретін, Жомарт екен «күз» деген. Балалар есімізге түсірейікші бізге қонаққа кім келмекші? -Дұрыс алтын күз бізге қонаққа келмекші екен? Ендеше шақырайық. Ғажайып сәт: Көңілді әуенмен алтын күз келеді. Алтын күз: Сары жібек көйлегімді желбіретіп, Жапырағын ағаштың селбіретіп. Тойға бөлеп елімді «Күз» боп келдім, Нұр тамшысын аспанның мөлдіретіп. Балалар сендерде алтын күзге арнаған тақпақтарынды айтыңдар? Ойын:»Дәміне қарай ажырат» Сергіту сәті: Орнымыздан тұрамыз, Бау-бақшаға барамыз. Жүзім теріп аламыз, Алма теріп аламыз, Сәбіз,қияр тереміз, Бәрін себетке саламыз, Тобымызға келеміз , Қолымызды жуамыз. Ойын:Ғажайып қоржын. Мақсаты:Қоржыннан алған көкөніс пен жемістің түсін пішінін дәмін айырып атау. Балаларды екі орталыққа бөлу. 1-орталық:Жемістер. Мақсаты:Алманың мүсінін алақанның арасына салып  ермексаздан жасау. 2-орталық:Көкөністер. Мақсаты:Қияр мен сәбіздің мүсінін ермексаздан жасау. Балалардың жасаған жұмысынан шебер қолдар көрмесін ұйымдастыру. | Балалар қойылған сұрақтарға толықтай жауап береді.  Балалар қолдарын көтеріп күз туралы тақпақтарын айтады.  Балалардың жауабын тыңдау.  Балалар алтын күзді шақырады.  Алтын күз өлеңін айтып кіреді.  Балалар күзге арнаған тақпақтарын айтады.  Балалармен ойын ойнау.  Балалар жаттығуды қимыл іс-әрекетпен жасайды. |
| Рефлексикалық түзетушілік. | Балалар бүгін бізге кімдер қонаққа келді? Біз мүсіндеу арқылы қандай жеміс пен көкөніс жасадық? Балаларға сұрақтар қою арқылы жауап алып оқу іс-әрекетін қорытындылау. | Балалардың жауабын тыңдау. |

Күтілетін нәтиже:  
Түсінді:Күз мезгілінде барлық көкөністер менжемістер пісіп жиын-терін болатынын.  
Жасады:Балалар өз бетімен іс әрекет жасап,көкөнісер мен жемістерді мүсінін жасауды меңгерді.